Postup sa môže líšiť od modelu vašej tlačiarne, takže vždy je najrozumnejšie preštudovať si pribalený návod a jednotlivé kroky vykonávať podľa inštrukcií. Pri pripojení tlačiarne k notebooku či PC je dôležité najskôr nainštalovať ovládače. Inštalačný softvér zvykne byť pribalený k tlačiarni vo forme CD alebo ho možno stiahnuť z internetu. Po nainštalovaní ovládačov pripojte tlačiareň k notebooku pomocou USB kábla. V nastaveniach zvolíte bezdrôtové pripojenie, nájdete svoju WiFi sieť a zadáte heslo. Ak ste všetko urobili podľa pokynov, budete môcť tlačiť bez použitia káblov.\r